General Motors

General Motors Company, tunnetaan myös lyhenteellä GM, on yhdysvaltalainen monikansallinen korporaatio, joka suunnittelee, valmistaa ja myy autoja. Yhtiön pääkonttori sijaitsee Renaissance Centerin rakennuskompleksissa Detroitissa, Michiganissa. Sillä on autoja ja kuorma-autoja valmistavia tehtaita 35 maassa. Vuonna 2016 GM myi 10 miljoonaa ajoneuvoa ympäri maailmaa.http://money.cnn.com/2017/02/07/news/companies/gm-record-sales-profits/ General Motors valmistaa Buick, Cadillac, Chevrolet, GMC ja Wuling -merkkistä autoja. Aiemmin GM on myös myynyt autoja Daewoo, McLaughlin, Oakland, Oldsmobile, Pontiac, Hummer, Saab, Holden  ja Saturn -brändien alla. Opel ja Vauxhall myytiin Groupe PSA:lle vuonna 2017.

 Historia 
William C. Durant perusti yhtiön 16. syyskuuta 1908. Se oli maailman suurin autonvalmistaja vuosina 1931–2007.

Chevrolet- ja GMC-osiot tekevät kuorma-autoja henkilöautojen lisäksi. Konserniin sisältyvät myös ACDelco, Allison-vaihteistovalmistaja ja sähködivisioona, joka valmistaa dieselsähköisiä laitteistoja. GM:llä on myös yhteisyritys AvtoVAZin kanssa Venäjällä. Jouluna 2003 yhtiö osti Etelä-Afrikasta Delta-yhtiön, josta se oli ostanut 45 % jo vuonna 1997. Siitä GM teki General Motors South Africa’n. Se omisti myös Electronic Data Systemsin vuodesta 1984 vuoteen 1996. Toinen omistettu yhtiö oli DirecTV ennen kuin se myytiin News Corporationille. GM omisti Frigidairen vuodesta 1918 vuoteen 1979.

Nykyinen yhtiö, General Motors Company (”uusi GM”) perustettiin 2009, kun General Motors Corporation (”vanha GM”) oli ajautunut konkurssiin ja vaihtanut nimensä Motors Liquidation Companyksi. Uusi yhtiö osti pääosan vanhan yhtiöstä, mukaan lukien ”General Motors” -nimen.

Yhtiö oli vuoden 2012 Fortune 500 -listalla viidennellä sijalla.

Marraskuussa 2018 General Motors tiedotti irtisanovansa 15 prosenttia työvoimasta. Yhdysvalloista yhtiö irtisanoo 14 700 työntekijää.https://www.hs.fi/talous/art-2000005912638.html

Lokakuussa 2023 General Motors ja Honda kertoivat, että suunniteltu yhteistyö sähköautojen valmistuksessa on peruttu. Aiemmin kerrottiin, että Honda alkaisi valmistaa sähköautoja, jotka käyttäisivät General Motorsin Ultium-akkuja ja ensimmäiset autot julkaistaisiin vuonna 2027. Yhteisessä lausunnossa Honda ja GM kertoivat, että markkinat olisivat vaikeita edullisille sähköautoille ja yritykset etsivät ratkaisua erillään. GM julkaisi LG Chemin kanssa kehitetyt litium-ioni -tekniikkaan perustuvat Ultium-akut vuonna 2020 ja niiden piti olla valmiita sarjatuotantoon, mutta GM:llä ja LG Chemillä on ollut tässä vaikeuksia. GM on syyttänyt akkuvalmistuksen ongelmista nimeämätöntä automaatiojärjestelmien toimittajaa.

Tuotemerkit
Nykyiset
 Alkuperäismaa Merkki Perustettu Vuodesta osana GM:ääMarkkina-alue   BrightDrop 2021  2021  2021 Pohjois-Amerikka  Buick  1899  1903  1908  Kiina, Pohjois-Amerikka   Cadillac  1902  1902  1909  Pohjois-Amerikka, Lähi-itä, Kiina, Japani, Etelä-Korea, Eurooppa   Chevrolet  1911  1911  1918  Amerikka, Kiina, Lähi-itä, entinen Neuvostoliitto, Etelä-Korea, Filippiinit   GMC 1912  1912  1919  Pohjois-Amerikka, Lähi-itä, Etelä-Korea   Baojun 2010  2010  2010  Kiina   Wuling 2002  2002  2002 Kiina, Indonesia

 Entiset
 Alkuperämaa Merkki   PerustettuTuotanto vuodesta osana GM:ääGM Kohtalo Lopetettu/myyty Huom   Acadian 1962  1962  1962  Lopetettu 1971    Beaumont 1966  1966  1966  Lopetettu 1969    Cartercar 1905  1905  1909  Lopetettu  1915     Daewoo 1972  1972  1999  Lopetettu 2011   seuraaja GM Korea   Elmore 1893  1900  1912  Lopetettu 1916    Ewing 1908  1908  1909  Lopetettu 1911    Geo 1989  1989  1989  Lopetettu 1997     Holden  1856  1908  1926  Lopetettu 2020     Hummer  1992  1992  1998  Lopetettu 2010  Nimi herätettiin henkiin vuonna 2021GMC Hummer EV   LaSalle 1927  1927  1927  Lopetettu 1940    Lotus  1948  1948  1986  myyty Romano Artiolille 1993  nykyinen omistaja  on Geely   Marquette 1909  1909  1909  Lopetettu 1931    McLaughlin 1907  1907  1918  Lopetettu  1942    Oakland  1907  1907  1909  Lopetettu  1931    Oldsmobile  1897  1897  1908  Lopetettu  2004    Passport 1987  1987  1987  Lopetettu 1991    Opel  1899  1899  1931 myyty Peugeot Citroënille 2017  nykyinen omistaja on Stellantis   Pontiac 1926  1926  1926  Lopetettu 2010    Rainier 1905  1905  1909  Lopetettu 1911    Rapid 1902  1902  1909  Lopetettu 1912    Reliance 1903  1903  1911  Lopetettu 1912    SAAB 1945  1949  1990  myyty Spykerille   2010  lopetti toimintansa vuonna 2016    Saturn 1985  1990  1985  Lopetettu 2010    Scripps-Booth 1913  1913  1916  Lopetettu 1923    Sheridan 1920  1920  1920  Lopetettu 1921    Vauxhall 1903  1903  1925   myyty Peugeot Citroënille 2017  nykyinen omistaja on Stellantis   Viking 1929  1929  1929  Lopetettu 1930    Welch 1901  1901  1910  Lopetettu 1911 

 Yhteistyökumppanit 
CAMI Automotive (50 %) 
Global Hybrid Cooperation
GM-AvtoVAZ
GM Korea
New United Motor Manufacturing, Inc. (NUMMI)
Saab Spyker Automobiles
Shanghai GM (50 %)
Wuling (34 %)

 Lähteet 

 Aiheesta muualla 

Yhtiön verkkosivut

*
Luokka:Seulonnan keskeiset artikkelit